Source: http://puumala.cloudnc.fi/fi-FI/Toimielimet/Valtuusto/Kokous_2492018/Puumalan_itaosien_yleiskaavan_paivittami(1977)
Timestamp: 2019-05-27 11:19:22+00:00
Document Index: 16597981

Matched Legal Cases: ['§ 25', '§ 19', '§ 21', '§ 22', '§ 23', '§ 24', '§ 26', '§ 27']

Puumalan itäosien yleiskaavan päivittäminen | Puumala
Puumalan itäosien yleiskaavan päivittäminen
Valtuusto, kokous 24.9.2018
§ 25 Puumalan itäosien yleiskaavan päivittäminen
PuuDno-2017-173
Kunnanhallitus, 17.9.2018
Suunnittelualueena on 26.8.2002 hyväksytyn Puumalan itäosien yleiskaavan mukainen alue. Kaava-alueeseen kuuluu Naistenveden, Ummistonveden, Katosselän ja Jänisselän alueet Saimaalla sekä alueelle olevat sisäjärvet.
Kaavan päivittäminen on toteutettu voimassa olevan kaavan tavoitteiden ja mitoitusperiaatteiden mukaisesti. Voimassa olevaa yleiskaavaa ei ole muutettu, ellei muuttamiseen ole ollut jokin erityinen syy. Päivityksen yhteydessä on käsitelty kiinteistö 623-415-1-30, jolla ei ole ollut voimassa olevaa yleiskaavaa.
Puumalan Itäosien yleiskaavaehdotukseen on tehty viranomaisten edellyttämiä korjauksia ja muutoksia, sekä maanomistajien ehdottamia muutoskokonaisuuksia. Luonnonsuojelulakiin perustuvat rakennuspaikkojen siirto- ja korvausesitykset sisältyvät kaavaluonnokseen. Kaavaluonnoksessa näkyvät myös poikkeamispäätösten toteutunut tilanne ja kaavamerkintöjen tekniset muutokset. Muutoskohteita on yhteensä 94 kappaletta. Kaavaehdotuksessa on 27 maanomistajien hakemuksesta tehtyä korttelin rajauksen tai käyttötarkoituksen muutosta. Kaksi muutoskokonaisuutta, joissa käsitellään yhteensä 22 rakennuspaikan siirtämistä, on tutkittu. Teknisiä korjauksia ja mm. päivittämisiä maakuntakaavaa vastaavaksi on tehty 43 kpl. Lisäksi on ehdotettu kaksi eri tapausta, joissa kaksi sisäjärven tai saaren rakennuspaikkaa muutetaan yhdeksi rakennuspaikaksi Saimaan rannalle.
Saimaannorpan suojelun vuoksi on tutkittu rakennuspaikkojen siirtämistä viidellä kiinteistöllä. Lietvesi – Suur-Saimaan osayleiskaavasta Rokansaaresta on siirretty kuusi rakennuspaikkaa tälle kaava-alueelle saimaannorpan suojelun perusteella.
Kolme kaavakartasta puuttunutta kantatilan rantasaunaa on lisätty kaavaehdotuksen nähtävillä olon jälkeen. Näiden kohteiden naapurit on kuultu erillisellä kuulemiskirjeellä.
Kaavaehdotus on ollut nähtävillä 6.4. – 11.5.2018. Kaavaehdotuksesta jätettiin neljä lausuntoa ja seitsemän muistutusta. Yksi elokuussa saapunut muistutus jätettiin myöhästyneenä huomioimatta.
Kaavakartat, kaavamääräykset, kaavaselostus, kohteet luettelona ja kartalla sekä vastineet kaavaehdotuksesta annettuihin lausuntoihin ja muistutuksiin ovat liitteenä. Osallistumis- ja arviointisuunnitelma ja luontoselvitykset ovat oheismateriaalina.
Liitteet ja oheismateriaali ovat osoitteessa http://www.puumala.fi/itaosienyleiskaava
Niina Kuuva, vs. kunnanjohtaja, niina.kuuva@puumala.fi
Jäsenet Olli Luukkonen ja Antti Kasanen poistuivat kokouksesta esteellisinä tämän pykälän käsittelyn ajaksi. Esteellisyyden peruste: osallisuusjäävi.
Kunnanhallitus päättää tehdä valtuustolle seu­raavan päätösehdotuksen:
Valtuusto päättää maankäyttö- ja rakennuslain 52 §:n mukaisesti hyväk­syä 4.9.2018 päivätyn Puumalan itäosien yleiskaavan päivityksen.
Lisäksi kunnanhallitus päättää esittää kunnanvaltuustolle, että:
Kaavamuutokset toteutetaan kohteissa 82,83 ja 84 esitetyn mukaisina, mikäli kohteiden 82, 83 ja 84 maanomistukset on osoitettu yhteneväisiksi esisopimuksella tai muulla saannolla. Omistussuhteiden yhteneväisyys on esitettävä 24.9.2018 klo 15.00 mennessä.
Päätösehdotus hyväksyttiin oheisella lisäyksellä.
Kaavakartat,​ kaavamääräykset,​ kaavaselostus,​ kohteet luettelona ja kartalla sekä vastineet kaavaehdotuksesta annettuihin lausuntoihin ja muistutuksiin ovat liitteenä. Osallistumis-​ ja arviointisuunnitelma ja luontoselvitykset ovat oheismateriaalina.
Valtuusto päättää maankäyttö-​ ja rakennuslain 52 §:n mukaisesti hyväksyä 4.9.2018 päivätyn Puumalan itäosien yleiskaavan päivityksen.
Lisäksi kunnanhallitus päättää esittää kunnanvaltuustolle,​ että:
Kaavamuutokset toteutetaan kohteissa 82,​83 ja 84 esitetyn mukaisina,​ mikäli kohteiden 82,​ 83 ja 84 maanomistukset on osoitettu yhteneväisiksi esisopimuksella tai muulla saannolla. Omistussuhteiden yhteneväisyys on esitettävä 24.9.2018 klo 15.00 mennessä.
Kuntaan on toimitettu 24.9.2018 klo 15.00 mennessä esisopimukset koskien kohteita 82, 83 ja 84. Esisopimuksien pohjalta voidaan todeta maanomistusten yhteneväisyys. Kunnanhallituksen esitykseen kirjattu ehto koskien kohteita 82, 83 ja 84 on siten täytetty. Esisopimukset ovat pöytäkirjan liitteinä.
Valtuusto päättää maankäyttö- ja rakennuslain 52 §:n mukaisesti hyväksyä 4.9.2018 päivätyn Puumalan itäosien yleiskaavan päivityksen ehdotuksen mukaisena.
Kunnanvaltuuston II vpj. Martti Laine ja valtuutettu Antti Kasanen ilmoittivat esteellisyydestään tämän pykälän käsittelyn ajan. Esteellisyysperuste: osallisuusjäävi.
ItaosienYK_Indeksikartta_A3_kartat.pdf.pdf (pdf, 1537 kt)
ItaosienYK_A3_kartat_1-3.pdf.pdf (pdf, 6631 kt)
ItaosienYK_A3_kartat_4-6.pdf.pdf (pdf, 7558 kt)
ItaosienYK_A3_kartat_7-9.pdf.pdf (pdf, 6839 kt)
ItaosienYK_maaraykset.pdf.pdf (pdf, 79 kt)
ItaosienYK_selostus_ja_kohteet.pdf.pdf (pdf, 3627 kt)
ItaosienYK_kohteet_1-18.pdf.pdf (pdf, 11336 kt)
ItaosienYK_kohteet_19-25.pdf.pdf (pdf, 5561 kt)
ItaosienYK_kohteet_56-64.pdf.pdf (pdf, 6719 kt)
ItaosienYK_kohteet_77-90.pdf.pdf (pdf, 9752 kt)
ItaosienYK_kohteet_93-95.pdf.pdf (pdf, 3087 kt)
ItaosienYK_vastineet.pdf.pdf (pdf, 117 kt)
Valitusaika alkaa hyväksymispäätöksen oltua kuntalain 140 §:n mukaisesti yleisesti nähtävillä. Valitusaikaa laskettaessa nähtävilläolopäivää ei oteta lukuun.
§ 19 Kokouksen laillisuus, päätösvaltaisuus ja työjärjestyksen hyväksyminen
§ 21 Päiväkodin johtajan tehtävien uudelleenjärjestely
§ 22 Kunnanhallituksen- ja valtuuston kokousaikataulut
§ 23 Kunnanhallituksen vastine vuoden 2017 arviointikertomukseen
§ 24 Hyvinvointikertomuksen vuosiraportti 2017 ja hyvinvointisuunnitelma vuodelle 2018
§ 26 Lietvesi-Suur-Saimaan osayleiskaavan muutos tilalle Pitkäsaari 623-410-1-41
§ 27 Paloaseman muutos- ja korjaustöiden lisämääräraha